దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
చలామణిలోకి బిట్ కాయిన్ తరహా రహస్య కరెన్సీ?
చలామణిలో ఉన్న పెద్ద నోట్లను రద్దుచేసి ప్రజలను ఆశ్చర్యానికి గురిచేసి ప్రధాని నరేంద్ర మోదీ మరో ప్రయోగానికి సిద్ధమైనట్లు సమాచారం.
TNN | Updated:
Sep 17, 2017, 11:09AM IST
రహస్య కరెన్సీగా గుర్తింపు పొందిన బిట్ కాయిన్ తరహాలో క్రిప్టో కరెన్సీని ప్రవేశపెట్టాలని కేంద్రం యోచిస్తోంది. లక్ష్మీ పేరుతో తీసుకొచ్చే ఈ కరెన్సీ గురించి మోదీ సర్కారు చేసిన ప్రతిపాదనలను రిజర్వ్ బ్యాంకు ఆఫ్ ఇండియా పరిశీలిస్తోంది. ఈ ప్రతిపాదనలపై ఇప్పటికే చర్చించిన అధికారులు, ఆర్థిక వ్యవహారాల్లో మరింత పారదర్శకతను తీసుకొచ్చే దిశగా సొంత బిట్ కాయిన్స్ ఉంటే మేలని అభిప్రాయపడ్డట్టు విశ్వసనీయ వర్గాలు పేర్కొంటున్నాయి. ఆర్బీఐ నియంత్రణలో ఈ కరెన్సీని సులువుగానే నిర్వహించవచ్చని, కానీ చట్ట సవరణలతోనే ఇది సాధ్యమని వారు వ్యాఖ్యానిస్తున్నారు. ప్రస్తుతానికి ప్రతిపాదనల రూపంలో ఉన్న స్వీయ రహస్య కరెన్సీ చలామణిలోకి రావడానికి మరి కొంత సమయం పడుతుంది.
ఈ తరహా ఆలోచనే చాలా వినూత్నంగా ఉందని, బ్యాంకుల కార్యకలాపాలు, ఆర్థిక లావాదేవీలలో మరింత పారదర్శకత పెరుగుతుందని నితీశ్&zwnj;దేశాయ్ అసోసియేట్స్ సహ వ్యవస్థాపకుడు వైభవ్ పారిఖ్ అన్నారు. ప్రస్తుతం ఈ విధానం ఎస్తోనియా, రష్యా, చైనా తదితర దేశాల్లో అమల్లో ఉంది. ప్రభుత్వం నుంచి సూచన ప్రాయంగా ఈ ప్రతిపాదన తమకు వచ్చిందని ఆర్బీఐ ఈడీ సుదర్శన్ సేన్ వెల్లడించారు. అయితే తమకు మాత్రం ఈ ఆలోచన అంతగా నచ్చలేదని ఆయన తెలిపారు. బిటన్ కాయిన్ కరెన్సీ అవసరం లేదని కూడా సుదర్శన్ సేన్ పేర్కొన్నారు.